CELEX: 21994A1223(13)
Language: el
Date: 1994-04-15 00:00:00
Title: Πολυμερείς διαπραγματεύσεις του Γύρου της Ουρουγουάης (1986-1994) - Παράρτημα 1 - Παράρτημα 1Α - Συμφωνία για τις διαδικασίες έκδοσης αδειών εισαγωγής (ΠΟΕ - GATT 1994)

Avis juridique important

|

21994A1223(13)

Πολυμερείς διαπραγματεύσεις του Γύρου της Ουρουγουάης (1986-1994) - Παράρτημα 1 - Παράρτημα 1Α - Συμφωνία για τις διαδικασίες έκδοσης αδειών εισαγωγής (ΠΟΕ - GATT 1994)  ΠΟΕ-"GATT 1994"  

Επίσημη Εφημερίδα αριθ. L 336 της 23/12/1994 σ. 0151 - 0155 Φινλανδική ειδική έκδοση: Κεφάλαιο 11 τόμος 38 σ. 0153  Σουηδική ειδική έκδοση: Κεφάλαιο 11 τόμος 38 σ. 0153 

ΣΥΜΦΩΝΙΑ ΓΙΑ ΤΙΣ ΔΙΑΔΙΚΑΣΙΕΣ ΕΚΔΟΣΗΣ ΑΔΕΙΩΝ ΕΙΣΑΓΩΓΗΣ ΤΑ ΜΕΛΗ,Έχοντας υπόψη τις πολυμερείς εμπορικές διαπραγματεύσεις,Επιθυμώντας να προωθήσουν τους στόχους της GATT του 1994,Λαμβάνοντας υπόψη τις ιδιαίτερες εμπορικές, αναπτυξιακές και χρηματοδοτικές ανάγκες των αναπτυσσομένων χωρών,Αναγνωρίζοντας ότι η αυτόματη έκδοση αδειών εισαγωγής είναι χρήσιμη για ορισμένους σκοπούς και ότι δεν επιτρέπεται να χρησιμοποιείται για τον περιορισμό του εμπορίου,Αναγνωρίζοντας ότι οι άδειες εισαγωγής είναι δυνατό να χρησιμοποιούνται για την εφαρμογή μέτρων όπως εκείνα που λαμβάνονται βάσει των σχετικών διατάξεων της GATT του 1994,Αναγνωρίζοντας ότι οι διατάξεις της GATT του 1994 εφαρμόζονται στις διαδικασίες έκδοσης αδειών εισαγωγής,Επιθυμώντας να διασφαλίσουν ότι οι διαδικασίες έκδοσης αδειών εισαγωγής δεν εφαρμόζονται κατά τρόπο που να αντιβαίνει στις αρχές και τις υποχρεώσεις που απορρέουν από την GATT του 1994,Αναγνωρίζοντας ότι η ακατάλληλη χρήση των διαδικασιών έκδοσης αδειών εισαγωγής μπορεί να εμποδίζει τη ροή του διεθνούς εμπορίου,Με την πεποίθηση ότι η έκδοση αδειών εισαγωγής, ιδίως η μη αυτόματη έκδοση αδειών εισαγωγής είναι ανάγκη να πραγματοποιείται με διαφανή και ευπρόβλεπτο τρόπο,Αναγνωρίζοντας ότι οι διαδικασίες μη αυτόματης έκδοσης αδειών εισαγωγής δεν επιτρέπεται να δημιουργούν διοικητικά βάρη μεγαλύτερα από αυτά που είναι απολύτως αναγκαία για την εφαρμογή του αντίστοιχου μέτρου,Επιθυμώντας να απλουστεύσουν και να καταστήσουν διαφανείς τις δοικητικές διαδικασίες και πρακτικές που εφαρμόζονται στο διεθνές εμπόριο καθώς και να διασφαλίσουν τη δίκαιη και θεμιτή εφαρμογή και διαχείριση τέτοιων διαδικασιών και πρακτικών,Επιθυμώντας να εξασφαλίσουν ένα μηχανισμό διαβουλεύσεων και την ταχεία, αποτελεσματική και δίκαιη επίλυση των διαφορών που δημιουργούνται στο πλαίσιο της παρούσας συμφωνίας,ΣΥΜΦΩΝΟΥΝ ΤΑ ΑΚΟΛΟΥΘΑ:Άρθρο 1Γενικές διατάξεις1. Για την εφαρμογή της παρούσας συμφωνίας, οι διατυπώσεις έκδοσης αδειών εισαγωγής ορίζονται ως διοικητικές διαδικασίες (1), που χρησιμοποιούνται για την εφαρμογή των καθεστώτων έκδοσης αδειών εισαγωγής, τα οποία ορίζουν ως προκαταρκτική προϋπόθεση της εισαγωγής στο τελωνειακό έδαφος του μέλους εισαγωγής την υποβολή στο αρμόδιο διοικητικό όργανο αίτησης ή άλλου εγγράφου (διαφορετικού από αυτά που απαιτούνται για τελωνειακούς σκοπούς).2. Τα μέλη διασφαλίζουν ότι οι διοικητικές διαδικασίες, που χρησιμοποιούνται για την εφαρμογή των καθεστώτων έκδοσης αδειών εισαγωγής, είναι σύμφωνες προς τις σχετικές διατάξεις της GATT του 1994, των παραρτημάτων της και των πρωτοκόλλων της, όπως ερμηνεύονται από την παρούσα συμφωνία, για να εμποδίζονται οι στρεβλώσεις του εμπορίου, οι οποίες ενδέχεται να προκύψουν από ακατάλληλη εφαρμογή των διαδικασιών αυτών, λαμβανομένων υπόψη των στόχων της οικονομικής ανάπτυξης και των χρηματοδοτικών και εμπορικών αναγκών των αναπτυσσομένων χωρών μελών (2).3. Οι κανόνες που ισχύουν για τις διαδικασίες έκδοσης αδειών εισαγωγής είναι ουδέτεροι στην εφαρμογή τους και εφαρμόζονται με ισότητα και δικαιοσύνη.4. α) Οι κανόνες και όλες οι πληροφορίες που αφορούν τις διαδικασίες υποβολής των αιτήσεων, περιλαμβανομένων των όρων υπό τους οποίους πρόσωπα, επιχειρήσεις ή οργανισμοί νομιμοποιούνται να υποβάλλουν τέτοιες αιτήσεις, το αρμόδιο διοικητικό όργανο καθώς και οι κατάλογοι των προϊόντων που υπόκεινται σε καθεστώς άδειας εισαγωγής, δημοσιεύονται κατά τρόπο που γνωστοποιείται στην Επιτροπή Έκδοσης Αδειών Εισαγωγής που προβλέπεται στο άρθρο 4 (καλούμενη στην παρούσα συμφωνία «η επιτροπή»), έτσι ώστε να επιτρέπεται στις κυβερνήσεις (3) και τους εμπόρους να ενημερώνονται σχετικά. Η δημοσίευση αυτή πραγματοποιείται όταν υπάρχει σχετική δυνατότητα στην πράξη, 21 ημέρες πριν από την πραγματική ημερομηνία αυτής της απαίτησης αλλά εν πάση περιπτώσει όχι αργότερα από την ημερομηνία αυτή. Κάθε εξαίρεση, παρέκκλιση ή τροποποίηση των κανόνων έκδοσης αδιεών ή της κατάστασης των προϊόντων που υποβάλλονται σε άδειες εισαγωγής δημοσιεύονται επίσης κατά τον ίδιο τρόπο και εντός των ίδιων προθεσμιών που αναφέρονται παραπάνω. Αντίγραφα των δημοσιευμάτων αυτών απαιτείται επίσης να τίθενται στη διάθεση της Γραμματείας.β) Στα μέλη που επιθυμούν να διατυπώσουν σχόλια εγγράφως παρέχεται η ευκαιρία, μετά από σχετική αίτηση, να συζητήσουν τα εν λόγω σχόλια. Το ενδιαφερόμενο μέλος παρέχει τη δέουσα προσοχή στα σχόλια αυτά καθώς και στα αποτελέσματα της συζήτησης.5. Τα έντυπα αίτησης και, όπου υπάρχει τέτοια περίπτωση, τα έντυπα ανανέωσης είναι όσο το δυνατό πιο απλά. Τα έγγραφα και οι πληροφορίες που κρίνονται απολύτως αναγκαία για την καλή λειτουργία του καθεστώτος έκδοσης αδειών είναι δυνατό να ζητούνται με σχετική αίτηση.6. Οι διαδικασίες υποβολής της αίτησης και, όπου υπάρχει τέτοια περίπτωση, της ανανέωσης είναι όσο το δυνατό πιο απλές. Παρέχεται στους αιτούντες εύλογη προθεσμία για την υποβολή των αιτήσεων προς έκδοση άδειας. Όταν υπάρχει ημερομηνία λήξης, η προθεσμία αυτή ανέρχεται σε 21 τουλάχιστον ημέρες με δυνατότητα παράτασης σε περιπτώσεις κατά τις οποίες παραλήφθηκε μικρός αριθμός αιτήσεων εντός της ταχθείσας περιόδου. Οι αιτούντες απευθύνονται σε ένα μόνο διοικητικό όργανο για την αίτηση. Όταν είναι απολύτως απαραίτητο οι αιτούντες να απευθύνονται σε περισσότερα του ενός διοικητικά όργανα, αυτοί δεν χρειάζεται να απευθύνονται σε περισσότερα από τρία διοικητικά όργανα.7. Καμία αίτηση δεν απορρίπτεται λόγω ύπαρξης ασήμαντων σφαλμάτων στην τεκμηρίωση, τα οποία δεν αλλοιώνουν τις βασικές πληροφορίες που περιέχονται σ' αυτή. Για τις παραλείψεις ή τα σφάλματα στα έγγραφα ή τις διαδικασίες, που είναι προφανές ότι πραγματοποιήθηκαν χωρίς να υπάρχει δόλος ή σοβαρή αμέλεια, δεν επιβάλλεται πρόστιμο μεγαλύτερο από το αναγκαίο ποσό που θα χρησίμευε ως απλή προειδοποίηση.8. Οι εισαγωγές εμπορευμάτων που συνοδεύονται από σχετική άδεια δεν είναι δυνατό να απογορεύονται λόγω ασήμαντων διακυμάνσεων της αξίας, της ποσότητας ή του βάρους σε σχέση με τα στοιχεία της άδειας λόγω διαφορών που προκύπτουν κατά τη μεταφορά, που δημιουργούνται από τη φόρτωση εμπορευμάτων χύμα ή άλλων ασήμαντων διαφορών που συμβιβάζονται με τη συνήθη εμπορική πρακτική.9. Τα αναγκαία ποσά συναλλάγματος για το διακανονισμό των εισαγωγών που υποβάλλονται σε καθεστώς άδειας τίθενται στη διάθεση των κατόχων των αδειών κατά τον ίδιο τρόπο με εκείνον που ισχύει για τους εισαγωγείς εμπορευμάτων για τα οποία δεν απαιτείται άδεια εισαγωγής.10. Όσον αφορά τις εξαιρέσεις για λόγους ασφαλείας, εφαρμόζονται οι διατάξεις του άρθρου ΧΧΙ της GATT του 1994.11. Οι διατάξεις της παρούσας συμφωνίας δεν υποχρεώνουν τα μέλη να αποκαλύπτουν εμπιστευτικές πληροφορίες, η γνωστοποίηση των οποίων θα δημιουργούσε εμπόδια στην εφαρμογή των νόμων, θα ήταν αντίθετη στο δημόσιο συμφέρον ή θα ζημίωνε τα νόμιμα εμπορικά συμφέροντα συγκεκριμένων δημοσίων ή ιδιωτικών επιχειρήσεων.Άρθρο 2Αυτόματη έκδοση αδειών εισαγωγής (4)1. Αυτόματη έκδοση αδειών εισαγωγής υπάρχει όταν η έγκριση της αίτησης είναι εξασφαλισμένη σε όλες τις περιπτώσεις και πληροί τις προϋποθέσεις της παραγράφου 2 στοιχείο α).2. Οι παρακάτω διατάξεις (5) εφαρμόζονται, μαζί με τις διατάξεις του άρθρου 1 παράγραφοι 1 έως 11 και της παραγράφου 1 του παρόντος άρθρου, στις διαδικασίες αυτόματης έκδοσης αδειών εισαγωγής:α) η εφαρμογή των διαδικασιών αυτόματης έκδοσης αδειών πραγματοποιείται με τέτοιον τρόπο ώστε να μην επιβάλλει περιορισμούς στις εισαγωγές που υπόκεινται σε διαδικασίες αυτόματης έκδοσης αδειών εισαγωγής. Οι διαδικασίες αυτόματης έκδοσης αδειών είναι δυνατό να έχουν περιοριστικά αποτελέσματα για το εμπόριο εκτός αν, μεταξύ άλλων:i) κάθε πρόσωπο, επίχειρηση ή οργανισμός, που πληροί τις νόμιμες προϋποθέσεις που επιβάλλει το μέλος εισαγωγής για τη διενέργεια πράξεων εισαγωγής που αφορούν προϊόντα τα οποία υπόκεινται σε αυτόματη έκδοση αδειών, νομιμοποιούνται εξίσου να ζητήσουν και να λάβουν άδειες εισαγωγής,ii) οι αιτήσεις για χορήγηση αδειών είναι δυνατό να υποβάλλονται οποιαδήποτε εργάσιμη ημέρα πριν από τον εκτελωνισμό των εμπορευμάτων,iii) οι αιτήσεις για έκδοση αδειών που υποβάλλονται σωστά και με όλους τους τύπους εγκρίνονται αμέσως μόλις παραληφθούν, εφόσον αυτό είναι διοικητικά δυνατό, αλλιώς εντός προθεσμίας δέκα εργασίμων ημερών το αργότερο β) τα μέλη αναγνωρίζουν ότι η αυτόματη έκδοση αδειών είναι δυνατό να είναι αναγκαία, όταν δεν υφίστανται άλλες κατάλληλες διαδικασίες. Η αυτόματη έκδοση αδειών μπορεί να συνεχίζεται εφόσον εξακολουθούν να ισχύουν οι περιστάσεις, οι οποίες οδήγησαν στη θέσπισή της ή εφόσον οι σκοποί της διοίκησης οι οποίοι αποτέλεσαν την αφορμή για τη θέσπισή της δεν είναι δυνατό να επιτευχθούν κατά προσφορότερο τρόπο.Άρθρο 3Μη αυτόματη έκδοση αδειών εισαγωγής1. Οι παρακάτω διατάξεις εφαρμόζονται, ταυτόχρονα με αυτές του άρθρου 1 παράγραφοι 1 έως 11, στις διαδικασίες μη αυτόματης έκδοσης αδειών εισαγωγής. Οι διαδικασίες μη αυτόματης έκδοσης αδειών εισαγωγής καθορίζονται ως διαδικασίες έκδοσης αδειών εισαγωγής που δεν εμπίπτουν στον ορισμό που περιέχεται στο άρθρο 2 παράγραφος 1.2. Η μη αυτόματη έκδοση αδειών απαγορεύεται να ασκεί στο εισαγωγικό εμπόριο περιορισμούς ή στρεβλώσεις πέραν των αποτελεσμάτων που προκαλούνται από την επιβολή του περιορισμού. Οι διαδικασίες μη αυτόματης έκδοσης αδειών αντιστοιχούν ως προς το πεδίο εφαρμογής και τη διάρκεια ισχύος στο μέτρο στην επιβολή του οποίου αποβλέπουν και πρέπει να απαιτούν τη διοικητική επιβάρυνση που είναι απολύτως αναγκαία για την εφαρμογή του μέτρου.3. Στην περίπτωση που απαιτούνται διατυπώσεις έκδοσης αδειών για σκοπούς άλλους από την εφαρμογή ποσοτικών περιορισμών, τα μέλη παρέχουν επαρκείς πληροφορίες στα λοιπά μέλη και στους εμπόρους, ώστε να επιτυγχάνεται ενημέρωση αυτών, όσον αφορά τους λόγους χορήγησης ή/και κατανομής των αδειών.4. Όταν κάποιο μέλος παρέχει τη δυνατότητα σε πρόσωπα, επιχειρήσεις ή όργανα να ζητούν την παραχώρηση εξαιρέσεων ή παρεκκλίσεων όσον αφορά τις διατυπώσεις έκδοσης αδειών, αναφέρει το γεγονός αυτό στις πληροφορίες που παρέχει στο πλαίσιο του άρθρου 1 παράγραφος 4, καθορίζοντας τον τρόπο με τον οποίο διατυπώνεται το σχετικό αίτημα και, στο μέγιστο δυνατό βαθμό, τις συνθήκες υπό τις οποίες γίνεται η εξέταση των εν λόγω αιτήσεων.5. α) Τα μέλη παρέχουν, μετά από σχετική αίτηση οποιουδήποτε μέλους το οποίο ενδιαφέρεται για το εμπόριο του σχετικού προϊόντος, όλες τις σχετικές πληροφορίες για:i) την εφαρμογή των περιορισμών ii) τις άδειες εισαγωγής που χορηγήθηκαν κατά τη διάρκεια μιας πρόσφατης περιόδου iii) την κατανομή των αδειών αυτών μεταξύ των προμηθευτριών χωρών iv) όταν αυτό είναι πρακτικά δυνατό, στατιστικά στοιχεία για τις εισαγωγές (όσον αφορά την αξία ή/και τον όγκο) όσον αφορά τα προϊόντα για τα οποία απαιτείται η έκδοση άδειας εισαγωγής. Οι αναπτυσσόμενες χώρες μέλη δεν υποχρεούνται να αναλάβουν πρόσθετα διοικητικά ή δημοσιονομικά βάρη σχετικά με το θέμα αυτό.β) Τα μέλη που εφαρμόζουν ποσοστώσεις με σύστημα αδειών δημοσιεύουν τη συνολική ποσότητα ή/και αξία των ποσοστώσεων που εφαρμόζουν, τις ημερομηνίες ανοίγματος και κλεισίματος και κάθε τροποποίηση που αναφέρεται σ' αυτές, εντός των προθεσμιών που καθορίζονται στο άρθρο 1 παράγραφος 4 και με τέτοιο τρόπο ώστε οι κυβερνήσεις και οι έμποροι να ενημερώνονται σχετικά γ) Στην περίπτωση ποσοστώσεων που έχουν κατανεμηθεί μεταξύ των προμηθευτριών χωρών, το μέλος που εφαρμόζει τον περιορισμό ενημερώνει το συντομότερο δυνατό όλα τα λοιπά μέρη που ενδιαφέρονται να προμηθεύσουν το εν λόγω προϊόν για τα μερίδια της ποσόστωσης που κατανέμονται για την τρέχουσα περίοδο, σε ποσότητα ή σε αξία, στις διάφορες προμηθεύτριες χώρες και ανακοινώνει όλες τις χρήσιμες για το θέμα αυτό πληροφορίες, εντός των προθεσμιών που καθορίζονται στο άρθρο 1 παράγραφος 4 και με τέτοιο τρόπο, ώστε οι κυβερνήσεις και οι έμποροι να ενημερώνονται σχετικά.δ) Στις περιπτώσεις κατά τις οποίες απαιτείται η πρόβλεψη για άνοιγμα, το ταχύτερο δυνατό, ποσόστωσης, οι πληροφορίες που αναφέρονται στο άρθρο 1 παράγραφος 4 επιβάλλεται να δημοσιεύονται εντός των προθεσμιών που καθορίζονται στο άρθρο 1 παράγραφος 4 και με τέτοιο τρόπο ώστε οι κυβερνήσεις και οι έμποροι να ενημερώνονται σχετικά.ε) Κάθε πρόσωπο, επιχείρηση ή όργανο που πληροί τις νόμιμες και διοικητικές προϋποθέσεις που επιβάλλει η χώρα εισαγωγής, νομιμοποιείται με ίσους όρους να υποβάλει αίτηση και να λαμβάνεται υπόψη κατά τη χορήγηση των αδειών. Αν κάποια αίτηση για έκδοση άδειας δεν εγκριθεί, ο αιτών μπορεί να ζητήσει να του ανακοινωθούν οι σχετικοί λόγοι και έχει δικαίωμα να ασκήσει προσφυγή ή να ζητήσει επανεξέταση σύμφωνα με τη νομοθεσία ή τις εσωτερικές διαδικασίες του μέλους εισαγωγής.στ) Ο χρόνος εξέτασης των αιτήσεων, με εξαίρεση τις περιπτώσεις που αυτό είναι αδύνατο για λόγους για τους οποίους δεν ευθύνεται το μέλος, δεν υπερβαίνει τις 30 ημέρες, εφόσον οι αιτήσεις εξετάζονται με βάση τη σειρά παραλαβής τους, δηλ. κατά προτεραιότητα, και τις 60 ημέρες, εφόσον θεωρείται ότι όλες οι αιτήσεις παραλήφθηκαν ταυτόχρονα. Στην τελευταία περίπτωση, ο χρόνος για την εξέταση των αιτήσεων θεωρείται ότι αρχίζει την ημερομηνία που ακολουθεί την ημερομηνία λήξης της ταχθείσας προθεσμίας για την υποβολή των αιτήσεων.ζ) Η διάρκεια ισχύος των αδειών είναι εύλογη και όχι τόσο σύντομη ώστε να παρεμποδίζει τις εισαγωγές. Δεν εμποδίζει τις εισαγωγές εμπορευμάτων που προέρχονται από μεγάλες αποστάσεις, εκτός στις ειδικές περιπτώσεις που οι εισαγωγές είναι απαραίτητες για την αντιμετώπιση απρόβλεπτων βραχυπρόθεσμων αναγκών.η) Κατά τη διαχείριση των ποσοστώσεων, τα μέλη δεν εμποδίζουν την πραγματοποίηση των εισαγωγών σύμφωνα με τις άδειες που έχουν εκδοθεί, και δεν αποθαρρύνουν την πλήρη χρησιμοποίηση των ποσοστώσεων.θ) Κατά την έκδοση των αδειών, τα μέλη λαμβάνουν υπόψη ότι είναι επιθυμητό να εκδίδονται άδειες που να ανταποκρίνονται σε ποσότητα προϊόντων η οποία παρουσιάζει οικονομικό ενδιαφέρον.ι) Κατά την κατανομή των αδειών, τα μέλη υποχρεούνται να εξετάζουν τις επιδόσεις του αιτούντα όσον αφορά τις εισαγωγές. Εξετάζεται συγκεκριμένα αν οι άδειες που είχαν χορηγηθεί σε αιτούντες κατά το παρελθόν είχαν χρησιμοποιηθεί στο σύνολό τους κατά τη διάρκεια πρόσφατης αντιπροσωπευτικής περιόδου. Σε περιπτώσεις που οι άδειες δεν χρησιμοποιήθηκαν πλήρως, τα μέλη εξετάζουν τους λόγους που οδήγησαν σ' αυτό και τους λαμβάνουν υπόψη κατά την κατανομή νέων αδειών. Δίδεται επίσης προσοχή στην εξασφάλιση εύλογου αριθμού αδειών υπέρ των νέων εισαγωγέων, λαμβανομένης υπόψη της επιθυμίας έκδοσης αδειών για προϊόντα σε ποσότητες που παρουσιάζουν οικονομικό ενδιαφέρον. Δίδεται σχετικά ιδιαίτερη προσοχή στους εισαγωγείς που εισάγουν προϊόντα καταγωγής αναπτυσσομένων χωρών μελών και, ιδίως, λιγότερο ανεπτυγμένων χωρών μελών.κ) Στην περίπτωση ποσοστώσεων των οποίων η διαχείριση γίνεται με άδειες και οι οποίες δεν έχουν κατανεμηθεί μεταξύ προμηθευτριών χωρών, οι κάτοχοι αδειών (6) έχουν ελευθερία να επιλέγουν την προέλευση των εισαγόμενων προϊόντων. Στην περίπτωση ποσοστώσεων που έχουν κατανεμηθεί μεταξύ προμηθευτριών χωρών, η άδεια προβλέπει ρητά την ή τις χώρες προέλευσης.λ) Κατά την εφαρμογή των διατάξεων του άρθρου 1 παράγραφος 8, οι μελλοντικές κατανομές αδειών είναι δυνατό να προσαρμόζονται για να συμψηφίζουν τις εισαγωγές που πραγματοποιήθηκαν καθ' υπέρβαση ενός προηγούμενου επιπέδου αδειών.Άρθρο 4ΌργαναΔημιουργείται Επιτροπή Έκδοσης Αδειών Εισαγωγής αποτελούμενη από εκπροσώπους όλων των μελών. Η επιτροπή εκλέγει τον πρόεδρό και τον αντιπρόεδρό της και συνέρχεται όταν είναι αναγκαίο για να παρέχει στα μέλη τη δυνατότητα να διεξάγουν διαβουλεύσεις για κάθε θέμα σχετικά με τη λειτουργία της συμφωνίας και την επιδίωξη των στόχων της.Άρθρο 5Γνωστοποίηση1. Τα μέλη τα οποία καθιερώνουν διαδικασίες έκδοσης αδειών ή τροποποιούν τέτοιες διαδικασίες γνωστοποιούν τις ενέργειές τους στην επιτροπή εντός 60 ημερών από τη σχετική δημοσίευση.2. Οι γνωστοποιήσεις σχετικά με την καθιέρωση διαδικασιών έκδοσης αδειών εισαγωγής περιλαμβάνουν τα παρακάτω στοιχεία:α) κατάσταση των προϊόντων για τα οποία απαιτείται έκδοση άδειας εισαγωγής β) αρμόδια πρόσωπα για την παροχή πληροφοριών σχετικά με τις προϋποθέσεις επιλεξιμότητας γ) διοικητικό όργανο ή όργανα αρμόδια για την υποβολή των αιτήσεων δ) ημερομηνία και όνομα εντύπου στο οποίο δημοσιεύονται οι διαδικασίες έκδοσης αδειών ε) μνεία σχετικά με το αν πρόκειται για διαδικασία αυτόματης ή μη αυτόματης έκδοσης αδειών, σύμφωνα με τους ορισμούς που δίδονται στα άρθρα 2 και 3 στ) στην περίπτωση των διαδικασιών αυτόματης έκδοσης αδειών, αναφορά των διοικητικών λόγων που την επιβάλλουν ζ) στην περίπτωση διαδικασιών μη αυτόματης έκδοσης αδειών, αναφορά του μέτρου που εφαρμόζεται μέσω της εν λόγω διαδικασίας 7 καιη) αναμενόμενη διάρκεια της διαδικασίας έκδοσης αδειών, εφόσον αυτή μπορεί να υπολογιστεί με κάποια πιθανότητα 7 σε αντίθετη περίπτωση, αναφορά των λόγων για τους οποίους δεν είναι δυνατή η παροχή αυτής της πληροφορίας.3. Οι γνωστοποιήσεις σχετικά με τροποποίηση των διαδικασιών έκδοσης αδειών εισαγωγής είναι ανάγκη να αναφέρουν τα στοιχεία που προαναφέρθηκαν εφόσον αυτά τροποποιούνται.4. Τα μέλη γνωστοποιούν στην επιτροπή το έντυπο ή τα έντυπα στα οποία πρόκειται να δημοσιευθούν οι πληροφορίες που ζητούνται στο άρθρο 1 παράγραφος 4.5. Κάθε ενδιαφερόμενο μέλος που θεωρεί ότι κάποιο άλλο μέλος δεν ανακοίνωσε τη θέσπιση διαδικασίας έκδοσης αδειών ή την τροποποίηση αυτής, σύμφωνα με τις διατάξεις των παραγράφων 1 έως 3, μπορεί να γνωστοποιήσει το θέμα στο εν λόγω άλλο μέλος. Αν δεν ακολουθήσει αμέσως μετά γνωστοποίηση, το μέλος αυτό έχει το δικαίωμα να ανακοινώσει το ίδιο τη διαδικασία έκδοσης αδειών ή την τροποποίησή της, συμπεριλαμβανομένης κάθε σχετικής και διαθέσιμης πληροφορίας.Άρθρο 6Διαβουλεύσεις και επίλυση διαφορώνΟι διαβουλεύσεις και η επίλυση διαφορών, όσον αφορά οποιοδήποτε θέμα που θίγει τη λειτουργία της παρούσας συμφωνίας, υπόκεινται στις διατάξεις των άρθρων ΧΧΙΙ και ΧΧΙΙΙ της GATT του 1994, όπως διαμορφώθηκαν και ισχυουν στο πλαίσιο του μνημονίου συμφωνίας για την επίλυση των διαφορών.Άρθρο Επανεξέταση1. Η επιτροπή επανεξετάζει όταν χρειάζεται, αλλά τουλάχιστον μία φορά ανά διετία, την εφαρμογή και τη λειτουργία της παρούσας συμφωνίας, λαμβάνοντας υπόψη τους στόχους της και τα δικαιώματα και τις υποχρεώσεις που περιέχονται σ' αυτή.2. Η γραμματεία ετοιμάζει έκθεση για τα πραγματικά περιστατικά βασισμένη σε πληροφορίες που παρέχονται βάσει του άρθρου 5, σε απαντήσεις στα ερωτήματα που περιλαμβάνονται στο ετήσιο ερωτηματολόγιο για τις διαδικασίες έκδοσης αδειών εισαγωγής (7) και σε άλλες σχετικές έγκυρες πληροφορίες τις οποίες διαθέτει 7 η έκθεση αυτή αποτελεί τη βάση για την επανεξέταση, ενώ προσφέρει περίληψη των προαναφερθεισών πληροφοριών, αναφέροντας ιδίως τις αλλαγές ή τις εξελίξεις κατά την εξεταζόμενη περίοδο, περιλαμβάνει δε και κάθε άλλη πληροφορία που θα συμφωνηθεί στο πλαίσιο της επιτροπής.3. Τα μέλη αναλαμβάνουν την υποχρέωση να συμπληρώνουν το ετήσιο ερωτηματολόγιο για τις διαδικασίες έκδοσης αδειών εισαγωγής αμέσως και στο σύνολό του.4. Η επιτροπή ενημερώνει το Συμβούλιο Εμπορευματικών Συναλλαγών για τις εξελίξεις κατά τη διάρκεια της περιόδου που καλύπτεται από αυτή την επανεξέταση.Άρθρο 8Τελικές διατάξειςΕπιφυλάξεις1. Δεν είναι δυνατό να διατυπωθούν επιφυλάξεις για καμία από τις διατάξεις της παρούσας συμφωνίας χωρίς τη συναίνεση των λοιπών μελών.Εσωτερική νομοθεσία2. α) Κάθε μέλος διασφαλίζει, το αργότερο την ημερομηνία θέσης σε ισχύ της συμφωνίας για τον ΠΟΕ ώς προς αυτό, τη συμμόρφωση των νόμων, κανονισμών και διοικητικών του διαδικασιών με τις διατάξεις της παρούσας συμφωνίας.β) Κάθε μέλος ενημερώνει την επιτροπή για κάθε αλλαγή των νόμων και κανονισμών που βασίζονται στην παρούσα συμφωνία καθώς και για τον τρόπο εφαρμογής των εν λόγω νόμων και κανονισμών.(1) Οι διαδικασίες που περιγράφονται με τον όρο «άδειες» καθώς και άλλες παρόμοιες δοικητικές διαδικασίες.(2) Καμία διάταξη της παρούσας συμφωνίας δεν μπορεί να θεωρηθεί ότι υπονοεί ότι η βάση, η έκταση εφαρμογής ή η διάρκεια ισχύος κάποιου μέτρου που εφαρμόζεται στο πλαίσιο διαδικασίας έκδοσης αδειών τίθεται υπό αμφισβήτηση από την παρούσα συμφωνία.(3) Για την εφαρμογή της παρούσας συμφωνίας ο όρος «κυβερνήσεις» θεωρείται ότι περιλαμβάνει τις αρμόδιες αρχές των Ευρωπαϊκών Κοινοτήτων.(4) Οι διαδικασίες έκδοσης αδειών εισαγωγής, που απαιτούν τη σύσταση εγγύησης που δεν έχει περιοριστικά αποτελέσματα για τις εισαγωγές, θεωρείται ότι εμπίπτουν στο πεδίο εφαρμογής των παραγράφων 1 και 2.(5) Κάθε αναπτυσσόμενη χώρα μέλος, εκτός από αυτές που αποτελούσαν συμβαλλόμενα μέρη της συμφωνίας για την έκδοση αδειών εισαγωγής, της 12ης Απριλίου 1979, η οποία αντιμετωπίζει ιδιαίτερα προβλήματα όσον αφορά τις προϋποθέσεις που καθορίζονται στο στοιχείο α), περιπτώσεις ii) και iii) μπορεί, μετά από σχετική ανακοίνωση στην Επιτροπή, να καθυστερήσει την εφαρμογή αυτών των παραγράφων κατά δύο έτη το πολύ από την ημερομηνία θέσης σε ισχύ της συμφωνίας για τον ΠΟΕ έναντι του εν λόγω μέλους.(6) Αποκαλούμενοι μερικές φορές «κάτοχοι ποσοστώσεων».(7) Κυκλοφόρησε αρχικά ως έγγραφο της GATT του 1947 L/3515, της 23ης Μαρτίου 1971.